वाहन शाखा के कर्मचारी बिना वेतन महीनों से कर रहे काम
भास्कर संवाददाता | अंबिकापुर
नगर निगम के वाहन शाखा के प्लेसमेंट कर्मचारी चार महीने से बगैर वेतन के काम करने मजबूर हैं। यही हाल बाकी दूसरे विभाग के प्लेसमेंट कर्मचारियों का है। वेतन के लिए इन कर्मचारियों को निगम आयुक्त व मेयर से आश्वासन भी मिला लेकिन समस्या जस की तस है।
सोमवार को कलेक्टोरेट में आयोजित जनदर्शन में शिकायत करने पहंुचे वाहन शाखा के कर्मचारियों ने बताया कि उन्हंे वेतन का भुगतान कार्यक्षमता के अाधार पर न कर मजदूरी दर से किया जाता है। इतनी कम राशि में परिवार का गुजर-बसर मुश्किल है। इन कर्मचारियों की ड्यूटी निगम के पीडब्ल्यूडी वाहन शाखा में है। शहर के भीतर लगातार उन्हें ड्यूटी करनी पड़ती है। इतना सब कुछ करने के बाद भी भुगतान की बारी जब आती है तो अधिकारियों के चक्कर लगाने पड़ते हैं। पिछले चार महीने से उन्हें वेतन भुगतान नहीं हुआ है। इससे परिवार को पालना कठिन हो गया है। कर्मचारियों ने बताया कि इस समस्या को लेकर वे पहले मेयर व आयुक्त से मिल चुके हैं। दोनों से एक सप्ताह के भीतर भुगतान का आश्वासन मिला था लेकिन उनका एक सप्ताह महीनों में तब्दील हो गया पर वेतन नहीं मिला। उन्हांेने कहा कि यदि जल्द उनका भुगतान नहीं होता तो वे नए साल से हड़ताल पर जा सकते हैं। निगम के बाकी विभागों में काम कर रहे प्लेसमेंट कर्मचारियों की भी यही दशा है। कलेक्टर से शिकायत करने पहंुचे कर्मचारियों में रविशंकर पाल, रामकुमार, अनिल लकड़ा, कुलैन राम, चमन सिंह, कृष्ण राम, देवेश कुमार राय, अतुल चौबे, सजाद खान आदि शामिल थे।
जीवित महिला को मृत बताकर जमीन हड़पने की तैयारी
दरिमा थाना क्षेत्र अंतर्गत सलका करमीटिकरा की महिला देवमुनियां की करीब नौ एकड़ की जमीन को उसके रिश्तेदार हड़पने के लिए महिला को मृत बता दिए। जब महिला अपने पति की मौत के बाद फौतीनामे में नामांतरण कराने पहंुची तो इसका खुलासा हुआ। यह मामला जनदर्शन में आया। महिला देवमुनियां ने शिकायत में बताया कि उसके देवर हीरा साय एवं बीरा साय द्वारा उसके पति बालम साय की मौत के बाद उसे मृत बताकर उसके पति के स्वामित्व की जमीन पर उसकी जेठानी का नाम दर्ज कराया जा रहा है, जबकि वह जीवित है। जनदर्शन में मौजूद अपर कलेक्टर एनएन एक्का ने तहसीलदार से चर्चा कर करने को कहा। एक मामला सरगुजा यूनिवर्सिटी का था। एमए अंग्रेजी की छात्रा नेहा विश्वकर्मा ने परीक्षा परिणाम अभी तक घोषित नहीं करने की शिकायत करते हुए बताया है कि 2 जनवरी को परीक्षा फार्म भरने की अंतिम तारीख है, लेकिन आज तक उसे परीक्षा परिणाम प्राप्त नहीं हुआ है।
hin_Deva bho_Deva hin_Deva hin_Deva hin_Deva hin_Deva